|  |  |  |
| --- | --- | --- |
| **ОБЩИНА СИМЕОНОВГРАД**  6490, Симеоновград  пл.”Шейновски” № 3  тел.:03781/23-41; факс 03781/20-06  e-mail: obtshina\_simeonovgrad@abv.bg |  | **SIMEONOVGRAD MUNICIPALITY**  6490, Simeonovgrad  ”Sheinovski” sq. № 3  tel.:+359 3781/23-41; fax.: +359 3781/20-06  [www.simeonovgrad.bg](http://www.simeonovgrad.bg) |

**ДО**

**ОБЩИНСКИ СЪВЕТ**

**СИМЕОНОВГРАД**

**Д О К Л А Д Н А З А П И С К А**

от

Милена Георгиева Рангелова – Кмет на Община Симеоновград

***ОТНОСНО:* Приемане на нова Наредба за реда и условията за отглеждане на животни в населените места на Община Симеоновград и определяне на нейната номерация**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

**Мотиви:**

Действащата към момента Наредба за реда и условията за гледане на животни и птици на територията на община Симеоновград е приета с Решение №380/16.06.2006г. на Общински съвет Симеоновград. Приемането на нова Наредба за реда и условията за оглеждане на животни в населените места на Община Симеоновград е мотивирано от необходимостта за привеждането й в съответствие със сега действащите нормативни актове от по-висока степен, а именно Наредба № 44/20.04.2006г. за ветеринарномедицинските изисквания към животновъдните обекти, изм. и доп. ДВ бр. от 17.01.2020г.

С проекта на наредбата се определя обема на животновъдната дейност, местата за отглеждане на селскостопански животни, както и максимален праг на броя на отглежданито на животни за лични нужди, съответстващ на Наредба 44/20.04.206г

Финансови средства: За прилагане на Наредбата за реда и условията за гледане на животни и птици на територията на община Симеоновград не е необходимо разходването на допълнителни финансови средства.

Очаквани резултати: С приемането на Наредба за реда и условията за оглеждане на животни в населените места на Община Симеоновград се постига обективност, прозрачност и справедливост при определяне на обема на животновъдната дейност и местата за отглеждане на селскостопански животни на територията на общината, което ще доведе до:

- регламентиране на реда, начина и условията за отглеждане на селскостопански животни на територията на общината при спазване на правилата и нормите за устройство на територията и на санитарно – хигиенните изисквания;

-регламентиране на правилата и задълженията на собствениците на селскостопански животни;

-регламентиране на допустимия брой за всеки вид селскостопански животни, отглеждани в строителните граници на населените места на територията на общината в добро санитарно – хигиенно състояние;

- разпоредбите на наредбата да отговарят в пълна степен на изискванията, принципите и целите на действащото законодателство

Анализ за съответствие с правото на Европейския съюз:

Съдържанието на предложения проект на Наредба не противоречи на норми от по – висока степен на европейското законодателство.

На основание чл. 26, ал. 2 от Закона за нормативните актове, проектът за Наредба за реда и условията за оглеждане на животни в населените места на Община Симеоновград е публикуван на интернет страницата на Община Симеоновград на 25.06.2020г. С публикуването е предоставена възможност на заинтересованите лица да направят своите предложения и становища по проекта на Наредбата.

Предвид изложеното по-горе предлагам следния проект за

**РЕШЕНИЕ:**

На основание чл. 21, ал.1, т.7, ал.2от ЗМСМА, Общински съвет Симеоновград

**РЕШИ:**

**1**.Общински съвет Симеоновград отменяНаредба за реда и условията за гледане на животни и птици на територията на община Симеоновград, приета с Решение №380/16.06.2006г. на Общински съвет Симеоновград.

2.Общински съвет Симеоновград приема Наредба № 5 за реда и условията за оглеждане на животни в населените места на Община Симеоновград

**КМЕТ НА ОБЩИНА: /п/**

**/МИЛЕНА РАНГЕЛОВА/**

Изготвил докладна**:** Таня Вълчева -гл.експерт Екологя

Съгласувал: адв.Митко Христозов